CELEX: 62011CA0542
Language: sk
Date: 2013-06-27 00:00:00
Title: Vec C-542/11: Rozsudok Súdneho dvora (piata komora) z  27. júna 2013 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/Codirex Expeditie BV [Colný kódex Spoločenstva — Nariadenie (EHS) č. 2913/92 — Dočasne uskladnený tovar — Tovar, ktorý nie je tovarom Spoločenstva — Colný režim vonkajšieho tranzitu Spoločenstva — Okamih pridelenia colne schváleného určenia — Prijatie colného vyhlásenia — Prepustenie tovaru — Colný dlh]

3.8.2013   
            
            
               SK
            
            
               Úradný vestník Európskej únie
            
            
               C 225/14
            
         Rozsudok Súdneho dvora (piata komora) z 27. júna 2013 (návrh na začatie prejudiciálneho konania, ktorý podal Hoge Raad der Nederlanden — Holandsko) — Staatssecretaris van Financiën/Codirex Expeditie BV
   (Vec C-542/11) (1)
   
   (Colný kódex Spoločenstva - Nariadenie (EHS) č. 2913/92 - Dočasne uskladnený tovar - Tovar, ktorý nie je tovarom Spoločenstva - Colný režim vonkajšieho tranzitu Spoločenstva - Okamih pridelenia colne schváleného určenia - Prijatie colného vyhlásenia - Prepustenie tovaru - Colný dlh)
   2013/C 225/22
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľ: Staatssecretaris van Financiën
   
      Odporca: Codirex Expeditie BV
   
      Predmet veci
   
   Návrh na začatie prejudiciálneho konania — Hoge Raad der Nederlanden — Výklad článku 50 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307) — Dočasne uskladnený tovar prihlásený na prepustenie do colného režimu vonkajšieho tranzitu Spoločenstva — Okamih pridelenia colne schváleného určenia
   
      Výrok rozsudku
   
   Články 50, 67 a 73 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, zmeneného a doplneného nariadením Európskeho parlamentu a Rady (ES) č. 648/2005 z 13. apríla 2005, treba vykladať v tom zmysle, že tovar, ktorý nie je tovarom Spoločenstva, ktorý bol predmetom colného vyhlásenia prijatého colnými orgánmi s cieľom jeho prepustenia do colného režimu vonkajšieho tranzitu Spoločenstva a má štatút dočasne uskladneného tovaru, je prepustený do tohto colného režimu a teda získava colne schválené určenie v okamihu, keď sa rozhodne o prepustení tohto tovaru.
   
      (1)  Ú. v. EÚ C 25, 28.1.2012.